b'\n_START_ARTICLE_\nCentOS\n_START_SECTION_\nZgradba\n_START_PARAGRAPH_\nRHEL je v ve\xc4\x8dji meri sestavljen iz proste in odprtokodne programske opreme, ki je na voljo v uporabni, binarni obliki (kot je CD-ROM ali DVD-ROM) samo za naro\xc4\x8dnike proti pla\xc4\x8dilu. Kot je zahtevano, Red Hat izda vso izvorno kodo za svoje produkte javno pod pogoji GNU General Public License in drugimi licencami. CentOS razvijalci uporabijo to izvorno kodo, da ustvarijo kon\xc4\x8dni produkt, ki je zelo podoben RHEL - spremenjeni morajo biti logotipi, ker Red Hat ne dovoli, da se jih uporablja za ponovno raz\xc5\xa1irjanje. CentOS je prost na voljo za prenos in javno uporabo, vendar ni vzdr\xc5\xbeevan ali podprt s strani Red Hata. Na voljo obstaja tudi ve\xc4\x8d drugih distribucij, izpeljanih iz izvorne kode RHEL, vendar niso pridobile tak\xc5\xa1ne skupnosti, kot jo je ustvaril CentOS. CentOS je v splo\xc5\xa1nem najbolj v koraku s spremembami, ki jih naredijo pri Red Hatu._NEWLINE_Privzeto orodje za posodabljanje CentOS sistema je osnovano na sistemu yum, \xc4\x8deprav obstaja mo\xc5\xbenost uporabe orodja up2date. Obe orodji se lahko uporabita za prenos in namestitev dodatnih paketov in njihovih odvisnosti, kot tudi za pridobitev in uveljavitev periodi\xc4\x8dne in posebne (varnostne) posodobitve iz skladi\xc5\xa1\xc4\x8d CentOS Mirror Network._NEWLINE_CentOS se lahko uporablja kot X Window System-osnovano namizje, ali pa kot bolj tradicionalna stre\xc5\xbeni\xc5\xa1ka namestitev. Nekatera podjetja za gostovanje se zanesejo na CentOS v kombinaciji z nadzornimi pulti, kot je denimo cPanel._NEWLINE_CentOS se na izvor sklicuje z izrazom "PNAELV" (Prominent North American Enterprise Linux Vendor), kar pomeni Red Hat. Izraz je bil skovan v odgovor na vpra\xc5\xa1anja, ki so jih postavili Red Hatovi pravni strokovnjaki v pismu namenjenemu \xc4\x8dlanom projekta zaradi morebitnih pravnih kr\xc5\xa1itev glede blagovne znamke.'